Държавен вестник, бр. 66, 2023 г., стр. 7

БРОЙ  66	
Д Ъ Р Ж А В Е Н  В Е С Т Н И К 	
СТР.  7  
упълномощаване на лице, което да участва 
лично на общото събрание.
(6) Участието на съдружниците в общото 
събрание посредством използването на елек­
тронни средства се отчита при определяне на 
кворума, а гласуването се отбелязва в про­
токола от общото събрание. Към протокола 
от общото събрание се прилага и списък на 
лицата, упражнили правото си на глас в об­
щото събрание чрез електронни средства, и на 
броя на техните гласове, който се заверява от 
председателя и секретаря на общото събрание.
(7) Дружеството осигурява необходимите 
мерки за идентификация на съдружниците и 
пълномощниците чрез подходящи електронни 
средства и мерки за сигурност, само доколко­
то са необходими за постигане на тези цели.
Решения. Протокол
Чл. 260х. (1) Общото събрание не може да 
приема решения, засягащи въпроси, които не 
са включени в поканата за свикването му, 
освен когато всички съдружници с право на 
глас присъстват или са представени на съ­
бранието и никой не възразява повдигнатите 
въпроси да бъдат обсъждани.
(2) Решенията на общото събрание влизат 
в сила незабавно, освен ако действието им 
не бъде отложено.
(3) Решенията относно изменение и до­
пълнение на дружествения договор, избор и 
освобождаване на членове на управителния 
съвет, съответно на управителя, както и на­
значаване на ликвидатори, преобразуване и 
прекратяване на дружеството влизат в сила 
след вписване на съответните обстоятелства 
в търговския регистър.
(4) За заседанието на общото събрание се 
води протокол на хартиен и/или електронен 
носител.
(5) Протоколът на общото събрание се 
подписва от председателя и секретаря на 
събранието и към него се прилагат:
1. списък на участвалите съдружници;
2. документите, свързани със свикването 
и провеждането на общото събрание;
3. извлечение от книгата на съдружниците 
към датата съгласно чл. 260о, ал. 3.
Управителен съвет
Чл. 260ц. (1) Дружеството се управлява и 
представлява от управителен съвет. Броят на 
членовете на управителния съвет се определя 
в дружествения договор.
(2) Член на управителния съвет може да 
бъде дееспособно физическо лице, както и 
юридическо лице. В този случай юридическото 
лице определя представител за изпълнение на 
задълженията му в управителния съвет. Юри­
дическото лице е солидарно и неограничено 
отговорно заедно с останалите членове на 
управителния съвет за задълженията, произти­
чащи от действията на неговия представител.
(3) Не може да бъде член на управителен 
съвет лице, което е било:
1. член на управителен или контролен 
орган на дружество, прекратено поради не­
състоятелност през последните две години, 
предхождащи датата на решението за обявя­
ване на несъстоятелността, ако са останали 
неудовлетворени кредитори; тези ограничения 
отпадат с изтичането на 5-годишен срок от 
прекратяването на дружеството поради несъс­
тоятелност; отпадането на ограниченията се 
декларира изрично, с посочване на конкрет­
ните обстоятелства;
2. управител, член на управителен или 
контролен орган на дружество, за което е 
установено с влязло в сила наказателно по­
становление неизпълнение на задължения по 
създаване и съхраняване на определените му 
нива от запаси по Закона за запасите от нефт 
и нефтопродукти.
(4) Членовете на управителния съвет 
се вписват в търговския регистър, където 
представят нотариално заверено съгласие и 
декларация, че не са налице пречки по ал. 3.
(5) Управителният съвет избира за пред­
седател един от членовете си.
Мандат
Чл. 260ч. (1) Членовете на управителния 
съвет се избират за срок, определен в дружест­
вения договор. Те може да бъдат преизбирани 
без ограничение.
(2) Член на управителния съвет може да 
поиска да бъде заличен от търговския регис­
тър с писмено уведомление до дружеството. 
В срок до един месец след получаване на 
уведомлението дружеството трябва да заяви 
за вписване освобождаването му в търговския 
регистър. Ако дружеството не направи това, 
заинтересованият член на управителния съвет 
може сам да заяви за вписване това обстоя­
телство, което се вписва, независимо дали на 
негово място е избрано друго лице.
Заседания
Чл. 260ш. (1) Заседанията на управителния 
съвет се свикват и ръководят от председате­
ля, който е длъжен да свика заседание при 
писмено искане на една трета от членовете 
му. Ако председателят не свика заседанието 
в едноседмичен срок, то се свиква от всеки 
един от членовете на управителния съвет. При 
отсъствие на председателя заседанието се ръ­
ководи от определен от управителния съвет 
негов член.
(2) Решения се приемат, ако присъстват 
най-малко половината от членовете лично или 
представлявани от друг член на управителния 
съвет, като никой присъстващ член не може 
да представлява повече от един отсъстващ, 
освен ако е уговорено друго. Присъстващо е 
и лице, с което има двустранна комуникаци­
онна връзка, гарантираща установяването на 
самоличността му и позволяваща участието 
му в обсъждането и приемането на решения. 
Гласуването на този член се удостоверява в 
протокола от председателстващия заседанието.